Prehltanie a hpv
Mám kapsule indol 3C a chcem sa spýtať či sa dajú kapsule rozdeliť a vysypať obsah na lyžičku a tak vypiť s  vodou ?  A či môžem kapsule aj užívať spolu aj s doplnkami ako je železo magnézium vit d .
Dobrý deň,
ďakujeme za Vašu otázku.
U výživového doplnku Indol3C výrobca neuvádza špecifickú fuknciu kapsúl, preto je možné ich obsah vysypať a tak užiť. Je potrebné však brať do úvahy, že kapsuly môžu maskovať nepríjemný zápach, či chuť prípravku.
Doposiaľ neboli pozorované vzájomné interakcie s prípravkami s obsahom horčíka, železa, či vitamínu D. Z toho dôvodu sa ich súčasné užívanie javí ako bezpečné. Vzhľadom však na to, že u väčšiny výživových doplnkov nie sú vykonávané klinické skúšky, prípadné ovplyvnenie účinku nemuselo byť zistené.
Prípravky s obsahom horčíka môžu znížiť absorpciu železa tvorbou nerozpustných komplexov. Preto sa odporúča ich užívanie s odstupom aspoň 2 hodiny.
Prajem pekný zvyšok dňa.
S pozdravom
PharmDr. Veronika Kiabová